Florin Prunea a lansat un avertisment pentru Edi Iordănescu, înainte de EURO 2024. Selecţionerul României încă nu a anunţat lotul de jucători pe care se va baza la turneul final din Germania, acolo unde „tricolorii” sunt în grupă cu Belgia, Ucraina şi Slovacia.
În ultima vreme s-a vorbit foarte mult despre jucătorii care nu trebuie să lipsească din Germania, în această vară. Printre ei se numără şi Alex Mitriţă, cel care a fost unul dintre cei mai buni jucători ai Universităţii Craiova, mai ales după discuţia pe care a avut-o cu selecţionerul.
„Nicio scuză să nu îl convoci” Florin Prunea, avertisment pentru Edi Iordănescu, înainte de EURO 2024: „S-a mai mărit şi lista”
Florin Prunea, fostul portar al Generaţiei de Aur, consideră că Alex Mitriţă trebuie să se regăsească în lotul naţionalei pentru acest turneu final. Mai mult, Prunea consideră că Edi Iordănescu nu ar avea scuză dacă nu l-ar convoca pe jucătorul Universităţii Craiova, mai ales că UEFA a mărit loturile la 26 de jucători.
„Din punctul meu de vedere, nu că l-aș lua, dar nu am nicio scuză să nu-l iau! Normal că l-aș lua!
Discuția pe care a avut-o Edi cu el la un moment dat, în care au clarificat niște lucruri, ce rost a mai avut? Cred că în primul rând a vrut să-i spună: «Băi băiatule, uite unde ai greșit. Haide să încercăm să remediem». Acum ce să mai facă săracul? Nu are ce să mai facă! Cred că i-a zis: «Tu vezi-ți de treaba ta și cu siguranță că ai șansa ta!».
De la discuția aia, chiar că joacă, nu ai ce să zici. Este locomotiva acestei echipe, iar el și Florinel Coman sunt jucătorii numărul 1 ai competiției interne. Nu au cum să lipsească! S-a mai mărit și lista”, a declarat Florin Prunea, la digisport.ro.
În acest sezon, Alex Mitriţă a marcat 16 goluri şi a oferit 12 pase de gol în tricoul Universităţii Craiova. În ultima etapă, cu Farul, el a obţinut aproape de unul singur punctul de la Ovidiu. Echipa lui Gică Hagi a condus cu 3-0, dar cele trei reuşite ale lui Mitriţă de pe final au făcut ca partida să se încheie la egaltate, scor 3-3.
Alex Mitriţă, hat-trick fabulos prin care îi forţează mâna lui Edi Iordănescu! Super-revenire a oltenilor pe terenul lui Hagi
Alex Mitriţă a fost omul decisiv pentru formaţia din Bănie, în meciul cu Farul Constanţa, încheiat la egalitate, scor 3-3. El a marcat toate cele trei goluri ale echipei lui Constantin Gâlcă şi a obţinut şi lovitura de la 11 metri din care a egalat în minutul 90+7.
„O pun la colecţia mea, sunt bucuros că pot să iau mingea acasă.
Ne va aştepta un meci foarte greu cu Sepsi acasă, gândul nostru este doar la acel meci. Vom vedea după pentru mai departe.
S-a văzut în ultimele meciuri că arătăm din ce în cel mai bine, chiar dacă în această seară primele 50 de minute nu am arătat foarte bine.
FCU a retrogradat .Îmi pare rău pentru ei, atât pot spune”, a declarat Alex Mitriţă, la digisport.ro.